- Εντάξει. - Ωραία.
Τέλεια. Τα λέμε.
Τα λέμε.
Για την Οικογένεια,
σημασία έχουν οι σχέσεις.
Οι προσωπικές, αδελφικές σχέσεις.
ΚΕΔΡΟΙ ΑΡΛΙΝΓΚΤΟΝ, ΒΙΡΤΖΙΝΙΑ
Όταν ήμουν γύρω στα 20, έμενα με αυτούς τους άντρες.
Μπήκα σκουντουφλώντας.
Και βρήκα μια μυστική χριστιανική οργάνωση
και μια από τις πιο ισχυρές θρησκευτικές ομάδες στην Ουάσινγκτον.
ΠΡΟΣΕΞΤΕ!
Και σκέφτηκα
"Συμβαίνουν πολλά εδώ.
Η δέσμευσή τους να τα κρατήσουν κρυφά είναι τρομακτική.
Κάποιος πρέπει να πει αυτή την ιστορία".
Πώς ξεφεύγεις από τον Φαραώ;
Με Έξοδο.
Παρακαλώ.
Γιατί είμαστε εδώ, Τζεφ;
Δεν ξέρω.
Νόμιζα ότι τα πήγαινες καλά.
Καλά τα πήγαινα... Τα πάω.
Ο Ιησούς σε έφερε εδώ για κάποιον λόγο.
Σε θέλει εδώ.
Ίσως ο Ιησούς θέλει να φύγω.
Ξέρεις ποιοι είμαστε.
Φυσικά.
Η διακριτικότητα...
είναι πολύ σημαντική για εμάς.
Μας κατέγραφε, φυσικά,
ένας μυστικός δημοσιογράφος.
Ήταν σαν αλεπού σε κοτέτσι, που λέει ο λόγος.
Σίγουρα έψαχνε μια ιστορία.
Και ήθελε η ιστορία να λέει αυτό που ήθελε εκείνος.
Για τη "σκιερή ελίτ στις αίθουσες της εξουσίας".
Αν το έβλεπες από την οπτική αντρών που δουλεύουν μαζί,
που μαθαίνουν να συζητούν τις διαφωνίες τους,
φαινόταν τραβηγμένο.
Όταν έφυγες από το Άιβανγουολντ κι έγραψες το βιβλίο,
είχες σκέψεις του τύπου
"Ίσως έκανα λάθος" ή...
Σίγουρα κάποιοι λένε ότι επινοείς θεωρίες συνωμοσίας.
- Ναι. - Σκέφτεσαι ποτέ...
Αμφισβητείς ποτέ τον εαυτό σου;
Έχει πλάκα, γιατί έγραψα δύο βιβλία για αυτούς
και προσπάθησα να δώσω χαρούμενο τέλος.
Δεν ήταν ευχάριστες εμπειρίες.
ΕΙΝΑΙ ΕΝΑ ΣΥΜΒΟΛΑΙΟ ΜΕ ΑΙΜΑ
Ήρθα σε επαφή με την πιο σκοτεινή έκφραση θρησκευτικής ζωής που είχα συναντήσει.
Άνθρωποι που πίστευαν ότι είναι εκλεκτοί από τον Θεό ως ηγέτες.
Και η επιτυχία τους στην πολιτική ή στις επιχειρήσεις είναι η απόδειξη.
Αν ο Θεός διάλεξε εσένα για ηγετική θέση,
ποιος είμαι εγώ για να το αμφισβητήσω;
Υπηρετώ τον Θεό βοηθώντας εσένα
με κάθε δυνατό τρόπο.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Κάθε έγνοια θα μείνει πίσω.
Και κάθε απογοήτευση θα χαθεί για πάντα.
Υιοθετήσαμε ένα πρόγραμμα για μια παγκόσμια πνευματική επίθεση.
Ξέρω, όπως ποτέ άλλοτε,
ότι είμαστε παιδιά του Θεού.
Μόνο ένα πράγμα μπορούμε να πάρουμε μαζί μας.
Αυτούς που οδηγήσαμε στον Σωτήρα.
Φοβηθείτε τον.
Αγαπήστε τον.
Παραδώστε τον εαυτό σας ολοκληρωτικά.
Τότε θα γίνετε μαθητές Του.
Αυτό που ξεκινήσαμε θα το τελειώσουμε.
ΜΕΡΟΣ ΔΕΥΤΕΡΟ ΕΚΛΕΚΤΟΣ
Δόξα, δόξα αλληλούια
Δόξα
Δόξα, αλληλούια
Η αλήθεια Του θριαμβεύει
Είμαι δημοσιογράφος-ερευνήτρια για τη Miami Herald.
Ο κυβερνήτης της Φλόριντα Λότον Τσάιλντς πέθανε.
Στην κηδεία του,
υπήρχε κάποιος που δεν είχα ξαναδεί.
Όλοι φαινόταν να τον ξέρουν.
Και πρόσεξα μια παλιά μου πηγή
που είπε "Είναι ο πιο ισχυρός άνθρωπος στην Ουάσινγκτον που δεν γνωρίζεις".
Ρώτησα "Πώς τον λένε;" και είπε "Νταγκ Κόου".
Είπε "Είναι σαν τον Μάγο του Οζ".
Θα ήθελα να μιλήσω ξεχωριστά για τον Νταγκ Κόου,
που υπήρξε φωτεινό παράδειγμα.
Είμαι ευγνώμων στον Νταγκ Κόου και τους συναδέλφους του.
Ήξερα από την πηγή μου ότι ο Νταγκ Κόου ταξίδευε συχνά
και συναντούσε αρχηγούς κρατών.
Είχε στενές σχέσεις με προέδρους,
ξένους ηγέτες,
και τρομερή επιρροή με μέλη του Κογκρέσου στα παρασκήνια.
Ο Νταγκ Κόου είναι ηγέτης της Οικογένειας,
την ανέλαβε το 1969.
Ήταν ένας αμήχανος τύπος από το Όρεγκον, δεν ήταν γνωστός στην Ουάσινγκτον.
Εκείνος αποφάσισε ότι η Οικογένεια θα είναι μια ανεπίσημη ομάδα,
κρυφή και αόρατη.
Είπε "Όσο πιο αόρατο κάνεις τον οργανισμό σου,
τόσο πιο πολλή επιρροή θα έχει".
Αυτή η εκδήλωση μας φέρνει όλους κοντά,
και είναι καλή ευκαιρία να δούμε ποιος ξυπνάει νωρίς στην Ουάσινγκτον.
Το Πρωινό Εθνικής Προσευχής, η ετήσια εκδήλωση στην Ουάσινγκτον,
την πρώτη Πέμπτη κάθε Φλεβάρη από το 1953.
Όλοι οι πρόεδροι έχουν παρευρεθεί.
Και κανείς δεν ρωτάει ποιος το διοργανώνει,
αλλά το οργανώνει ο Νταγκ Κόου.
ΟΙ 25 ΠΙΟ ΙΣΧΥΡΟΙ ΕΥΑΓΓΕΛΙΚΟΙ ΣΤΙΣ ΗΠΑ
Όταν το περιοδικό Time έκανε μια λίστα με τους 25 πιο ισχυρούς Ευαγγελικούς,
ο χαρακτηρισμός του Νταγκ Κόου ήταν "αόρατη πειθώ".
Ο Νταγκ ήταν καλός Χριστιανός,
και ο ρόλος του στην πολιτική κοινότητα της Ουάσινγκτον
ήταν να βρει όσους μοιράζονταν τη χριστιανική του πίστη
και να προσφέρει καθοδήγηση.
Ο Πρόεδρος Ανουάρ Σαντάτ
και ο Ισραηλινός Πρωθυπουργός Μεναχέμ Μπέγκιν
συναντήθηκαν μέσω του Προέδρου Κάρτερ στο απομονωμένο καταφύγιο Καμπ Ντέιβιντ.
Όταν ήμουν πρόεδρος,
ο Νταγκ έκανε την ομάδα προσευχής του
να γράψει μια προσευχή για ειρήνη ανάμεσα στο Ισραήλ και την Αίγυπτο,
και να έχουμε πρόσβαση στο Καμπ Ντέιβιντ.
Το πρώτο πράγμα που συμφωνήσαμε
ήταν να ζητήσουμε από τον κόσμο
να προσευχηθεί να πετύχουν οι διαπραγματεύσεις μας.
Πιστεύω ότι η προσευχή μάς ένωσε αμέσως.
Και φυσικά, πετύχαμε υπό πολλές έννοιες.
Για πρώτη φορά, ένα αραβικό κράτος έκανε συνθήκη ειρήνης με το Ισραήλ.
Ο Νταγκ Κόου με βοήθησε να καταλάβω ότι ανεξαρτήτως θρησκείας, όλοι...
ταυτίζονται με τον Ιησού. Πέθανε για όλους.
Είπε "Όπου κι αν πας, όποιον κι αν συναντήσεις,
ανάφερε τον Ιησού. Το όνομά Του έχει δύναμη.
Κι αν έχεις χρόνο, αν έχετε σχέση,
μπορείς να εμβαθύνεις".
Όταν άνθρωποι μου έλεγαν
"Είναι τόσο ωραίο που σε ακολουθούν όλοι αυτοί",
έλεγα "Δεν θέλω να με ακολουθούν.
Δεν είναι αυτή η δουλειά τους, αλλά να ακολουθούν τον Ιησού.
Και να φύγουν από τη μέση όσο πιο γρήγορα γίνεται".
Ο Νταγκ μπήκε στη ζωή μου
γύρω στο 2000, σε ένα τουρνουά γκολφ.
Λάτρευε το γκολφ. Ο νεότερος γιος του...
πέθανε από καρκίνο, και λάτρευε το γκολφ,
και ο Νταγκ συνέχισε προς τιμήν του.
Ήταν ένας τρόπος να πλησιάζει τους ανθρώπους,
ίσως για λίγη ώρα μετά από ένα δείπνο, όπου μιλούσε στην παρέα.
Τους άφηνε με μια σκέψη, τους προκαλούσε να σκεφτούν.
Ήταν πολύ ευγενικός,
πολύ μορφωμένος.
Ήταν αδιαμφισβήτητα γεμάτος πνεύμα.
Ήμουν με τον Τζον Ένσιν.
Ήταν γερουσιαστής στη Νεβάδα.
Ήταν χαρισματικός, φερόταν καλά.
Ήταν μεγάλο όνομα στην πολιτεία. Όλοι ήξεραν την πορεία του.
Το 1906, ο προπάππους μου εγκαταστάθηκε στη βόρεια Νεβάδα.
Μεγάλωσα εδώ, έπαιζα μπάσκετ για το λύκειο Γουιτέλ.
Ο πατέρας του ασχολούνταν με καζίνο,
τότε ήταν στέλεχος στο Circus Circus.
Είχε όλα τα σωστά συστατικά που άρεσαν στο κοινό.
Ήμασταν κολλητοί, αχώριστοι.
Όταν εκλέχτηκε γερουσιαστής,
έγινα το δεξί του χέρι.
ΝΤΑΓΚ ΧΑΜΠΤΟΝ ΒΟΗΘΟΣ ΔΙΟΙΚΗΣΗΣ
Θέλαμε να μπούμε στην ανδρική οργάνωση των Ευαγγελικών,
να είμαστε καλοί σύζυγοι...
και ακόλουθοι των διδαχών του Χριστού.
Αυτό έκανε τη γνωριμία με τον Νταγκ Κόου τόσο συναρπαστική.
Ο Νταγκ μπορούσε να αναλύσει τις διδαχές του Χριστιανισμού με απλούς όρους.
Είπε ότι ο Ιησούς ήταν ηγέτης.
Είχε ηγετικά χαρακτηριστικά και γνωρίσματα.
Χρησιμοποιούσε βουλευτές,
προέδρους,
παγκόσμιους ηγέτες, για να φέρει καλοσύνη στον κόσμο.
ΜΙΑ ΗΓΕΣΙΑ ΥΠΟ ΤΟΝ ΘΕΟ ΕΠΙΤΡΟΠΗ ΗΓΕΣΙΑΣ (ΑΔΕΛΦΟΤΗΤΑΣ)
Γι' αυτό πρέπει να βοηθήσουμε την ηγεσία μας
για να γίνει αυτό.
ΒΟΗΘΕΙΑ ΣΕ ΗΓΕΤΕΣ, ΕΡΓΑΤΕΣ, ΑΘΛΗΤΕΣ ΚΛΠ.
Είναι εύκολο να δει κανείς γιατί ο Νταγκ είχε τέτοια επιρροή.
Ήταν σαγηνευτικό,
κι έβλεπα ισχυρούς και πλούσιους ανθρώπους
να ακούνε προσεκτικά και να θέλουν να ακούσουν περισσότερα.
Τα μέλη του Κογκρέσου
είναι μια πολύ κλειστή ομάδα.
Σε θαυμάζουν με περίεργο τρόπο.
Μέλη του στρατού σε χαιρετούν.
Η αστυνομία του Καπιτωλίου σε προστατεύει,
κι έχεις μια απίστευτη ευθύνη.
Διοικείς τη χώρα.
Αλλά είσαι άνθρωπος,
με φόβους και άγχη,
με πόνους και απογοητεύσεις.
Και χρειάζεσαι κι εσύ βοήθεια.
Ο Νταγκ το γνώριζε αυτό.
Ένας λόγος που ήθελα αυτόν τον κύριο
είναι ότι αποτελεί την αιτία που εσείς οι δύο προσεύχεστε μαζί.
- Ναι. - Πώς κατάφερε ο Νταγκ
να σας ενθαρρύνει... Εσείς είστε Δημοκρατικός.
- Ναι. - Κι εκείνος Ρεπουμπλικανός.
Πώς συνέβη;
Από την αρχή,
η Οικογένεια είχε συντηρητικούς Ρεπουμπλικανούς και Δημοκρατικούς.
Η ιδέα ήταν να βάλουν σημαντικούς άντρες
σε ηγετικές θέσεις με τη θέληση του Θεού,
και να τους μιλήσουν.
Όταν του πήρα συνέντευξη,
είπε ότι η πραγματική δύναμη υπάρχει σε μικρές ομάδες...
που συναντιόνταν στους Κέδρους, στη CIA ή στο Πεντάγωνο
ή ήταν η βασική ομάδα του Κογκρέσου.
Αν ήσουν πρόθυμος να μιλήσεις για τον Ιησού στον Νταγκ,
γινόσουν μέρος του.
Υπάρχουν πολλές επίσημες κι ανεπίσημες συζητήσεις για την πίστη
στην Ουάσινγκτον.
Κάθε Τετάρτη, μαζεύονται 25 γερουσιαστές.
Είναι δικομματική ομάδα.
Δεν μιλάμε για πολιτική, απλά προσευχόμαστε.
Τραγουδάμε ύμνους,
και κάποιος μιλάει για το πνευματικό του ταξίδι.
Τη λέμε "καλύτερη ώρα της εβδομάδας",
συναντιόμαστε κάθε Τετάρτη, δικομματικά.
Ο Οίκος συναντιέται κάθε Πέμπτη, δικομματικά.
Σε καμία περίπτωση δεν υπάρχει κάποιο σχέδιο ή κάποια συνωμοσία.
Μιλάμε...
για το πώς χειριζόμαστε αυτή τη δύσκολη δουλειά
και πώς επιτελούμε το έργο του Κυρίου στην αυλή του Διαβόλου.
Καταλαβαίνουμε ο ένας τον άλλον.
Αν ανοιχτείς, σημαίνει ότι με εμπιστεύεσαι,
κι αυτό έχει αξία.
Έχουμε ένα παλιό αστείο: "Αν θες φίλο, πάρε σκύλο,
κανείς άλλος δεν είναι έμπιστος".
ΔΙΕΥΘΥΝΤΗΣ ΠΡΟΣΩΠΙΚΟΥ CIA
ΘΑ ΗΘΕΛΑ ΝΑ ΖΗΤΗΣΩ ΜΙΑ ΑΙΘΟΥΣΑ ΣΥΝΕΔΡΙΑΣΕΩΝ
ΓΙΑ ΥΠΑΛΛΗΛΟΥΣ ΤΗΣ CIA.
Συμβαίνει σε κυβερνήσεις κρατών, συμβαίνει στον στρατό.
Στο Υπουργικό Συμβούλιο. Σε όλη την Ουάσινγκτον.
Είναι αξιοσημείωτο αυτό που συμβαίνει όταν ενώνεται ο κόσμος
για να προσευχηθεί.
Η Αδελφότητα έχει κάνει υπέροχα πράγματα.
Πόσα δημόσια πρόσωπα έχουν αλλάξει ως άνθρωποι,
με τρόπους που θα ήθελα να συζητήσω, αλλά θα αποκαλύψω πολλά.
Οι εθνοπατέρες μας ήξεραν ότι η ελπίδα βρίσκεται στην προσευχή.
Γι' αυτό η Διακήρυξη της Ανεξαρτησίας μας ξεκινά με μια βεβαίωση πίστης.
Ξέρουν ότι κανένας άνθρωπος, κανένα έθνος,
δεν θα απελευθερωθεί χωρίς θεϊκή καθοδήγηση.
Όπως είπε ο Βενιαμίν Φραγκλίνος,
"Έχω ζήσει πολύ καιρό, και όσο περισσότερο ζω,
τόσο περισσότερο αποδεικνύεται η αλήθεια:
ότι ο Θεός ορίζει τις υποθέσεις των ανθρώπων".
ΚΕΔΡΟΙ ΑΡΛΙΝΓΚΤΟΝ, ΒΙΡΤΖΙΝΙΑ
Προσωρινά, δεν θα συνεργαστούμε φανερά σε φανερές εργασίες,
αλλά πιστεύω ότι είσαι μέλος της Οικογένειας.
Δεν πιστεύουμε ότι κάνεις τα πάντα σωστά, αλλά ούτε ότι κάνεις τα πάντα λάθος.
Αλλά είμαστε αδέλφια, βελτιωνόμαστε, και σ' αγαπάμε.
- Εντάξει. - Η Βίβλος λέει
"Μερικοί κηρύττουν τον Χριστόν ένεκα φθόνου,
αλλά εγώ χαίρω".
Αν τσακώνεστε με όλους και τα κάνετε όλα λάθος,
κατά τη γνώμη μου,
δεν θα σας καταστρέψω.
Δεν θα πω τίποτα αρνητικό.
Λέτε "Είμαι αφοσιωμένος.
Περιμένω τη μέρα,
αύριο, σε έναν μήνα, σε έναν χρόνο, σε πέντε χρόνια,
που θα γίνουμε ένα με τον Ιησού Χριστό".
Αν μπορώ να κάνω κάτι συγκεκριμένα καθώς συνεχίζετε το έργο,
θα το κάνω,
γιατί θέλουμε η Οικογένεια να μείνει ενωμένη.
- Σωστά; - Αμήν.
ΚΑΤΑΝΟΗΣΗ ΤΗΣ ΤΑΚΤΙΚΗΣ ΜΑΣ
Κατανόηση της τακτικής μας
του Νταγκ Κόου.
Δεν πρέπει να συμπεραίνουμε τι είναι σωστό και τι λάθος
πριν μάθουμε όλους τους παράγοντες και το συζητήσουμε μαζί.
Βρισκόμαστε σε κρίσιμο σημείο.
Ο σωστός άντρας στο σωστό μέρος τη σωστή στιγμή θα αλλάξει την Ιστορία.
Όταν ήμουν μέλος της Οικογένειας,
μιλούσαμε συνέχεια για δύναμη.
Ο Ιησούς είπε "Πήγαινε σε αυτούς που έχουν θέσεις εξουσίας".
Θυμάμαι έναν από τους παλαιότερους αδελφούς
να μου μιλάει για τη μεταφορά του αμνού και του λύκου.
Λέει "Πιστεύεις ότι ο Ιησούς ήρθε για τους αμνούς;"
Είπα "Ναι, φυσικά".
Είπε "Είναι καλό που αγαπά τους αμνούς, αλλά ποιος θα αγαπήσει τον λύκο;
Και ξέρεις κάτι;
Αν πάρεις τον λύκο με το μέρος σου,
ο λύκος θα συμμορφώσει τους υπόλοιπους".
Άρα δεν ανησυχούμε για τους αμνούς.
Πρέπει να προσεγγίσουμε τον βασιλιά λύκο.
Πώς τον προσεγγίζεις; Δείχνεις ότι έχεις πολλή δύναμη.
Ήταν γνωστό στο Κάπιτολ Χιλ ότι...
η επιρροή του Νταγκ ήταν τεράστια.
Οι προεδρίες αλλάζουν.
Τα αξιώματα αλλάζουν χέρια, οι οργανώσεις αλλάζουν.
Αλλά ο Νταγκ είναι παρών εδώ και 50 χρόνια.
Άρα γίναμε
αγωγός για σχέσεις στην Ουάσινγκτον που υπερβαίνουν τα πολιτικά κόμματα,
που υπερβαίνουν τον χρόνο, υπό μία έννοια.
Οι γερουσιαστές και τα μέλη του Κογκρέσου
γοητεύτηκαν από αυτό.
Κυρίες και κύριοι, ο αξιότιμος Τζον Ένσιν από τη Νεβάδα.
Στον Τζον άρεσε που ο Νταγκ είχε τόση επιρροή,
γιατί ο Τζον ήθελε τον Λευκό Οίκο.
Είστε κι εσείς ενθουσιασμένοι;
Πίστευε με όλη του την καρδιά
ότι μπορούσε να τα καταφέρει.
ΔΕΥΤΕΡΗ ΦΑΣΗ ΗΓΕΣΙΑ ΤΗΣ ΟΥΑΣΙΝΓΚΤΟΝ
Ο Νταγκ είδε ότι ο Τζον είναι δυναμικός ηγέτης
και κάποιος που θα ήταν
εδραιωμένος στην Ουάσινγκτον για χρόνια.
Οπότε, είχε ως σκοπό να ασχοληθεί στενά με τον Τζον.
Οι γιοι του, Τιμ και Ντέιβιντ Κόου,
που επέβλεπαν τη C Street,
προσέγγισαν τον Τζον.
Αυτό ενίσχυσε το βιογραφικό τους.
Πήραν την πρώτη επιλογή από τα δοκιμαστικά.
Ο Τζον μετακόμισε στη C Street.
OIKIA C STREET ΟΥΑΣΙΝΓΚΤΟΝ
Το σπίτι στη C Street είναι τριώροφο με κόκκινο τούβλο
σε μια υπέροχη γειτονιά στο Κάπιτολ Χιλ.
Είναι για μέλη του Κογκρέσου που θέλουν να ζουν αδελφικά,
όπως οι αδελφοί στο Άιβανγουολντ.
Η ιδέα προέρχεται από τον ιδρυτή, τον Έιμπραχαμ Βερίντι,
που οραματιζόταν ένα μέρος ονόματι Τρέγκαρον,
όπου οι πολιτικοί ζούσαν αδελφικά με τον Χριστό.
ΙΔΙΩΤΙΚΗ ΜΟΝΑΔΑ
Τα πρώτα δύο χρόνια, μέναμε στην D Street.
Εγώ, ο Τομ Κόμπερν από την Οκλαχόμα και ο Στιβ Λάρτζεντ, ο παίκτης φούτμπολ.
Αρχίσαμε συναντήσεις με δύο Δημοκρατικούς, τον Μάικ Ντόιλ και τον Μπαρτ Στούπακ.
Κι έπεσε η ιδέα "Μήπως να μέναμε μαζί;
Δικομματικά, Δημοκρατικοί και Ρεπουμπλικάνοι,
ώστε να βιώσουμε την πορεία προς το Κογκρέσο μαζί,
ανεξαρτήτως κόμματος,
και να θέσουμε ένα παράδειγμα για το τι μπορούμε να πετύχουμε".
Η C Street είναι 740 τετραγωνικά.
Έχει δώδεκα δωμάτια,
εννέα μπάνια,
πέντε σαλόνια, τέσσερις τραπεζαρίες,
τρία γραφεία, μια κουζίνα κι ένα εκκλησάκι.
Ήταν σαν ιδιωτική λέσχη,
αν και θεωρούνταν εκκλησία.
Η C Street ήταν ένας τρόπος με τον οποίο η Οικογένεια ασκούσε επιρροή
με δημόσιους δεξιούς χριστιανικούς οργανισμούς,
σαν τους συντηρητικούς του Νότου που διαμαρτύρονται κατά της ομοφυλοφιλίας.
Ο Λούι Σέλντον
ήταν ο ηγέτης του Συνασπισμού Παραδοσιακών Αρχών.
Έχει δηλώσει ότι μέσω της C Street προσέγγιζε μέλη του Κογκρέσου,
αλλά μιλούσε και με ξένους ηγέτες.
Υπό μία έννοια, μπορούμε να κατανοήσουμε καλύτερα την Οικογένεια ως εκκολαπτήριο.
Λένε ότι οι ομάδες δεν λαμβάνουν δράση.
Ψάχνουν κοινό έδαφος.
Έτσι προκύπτει η δράση.
ΝΤΑΓΚΛΑΣ ΚΟΟΥ
ΣΥΝΑΝΤΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ
Είναι σαφές ότι είχαν ένα όραμα...
αλλά δύσκολα έκανες κάποιον να το συζητήσει.
Χωρίς επίσημη οργάνωση...
Χωρίς δημοσιότητα...
Ήταν όλοι μυστικοπαθείς.
ΑΠΟ: ΓΚΕΤΕΡ, ΛΙΣΑ
Θυμάμαι ότι για καιρό
προσπαθούσα να βρω ποιος μένει εκεί.
Ρωτούσες μέλη του Κογκρέσου που έμεναν στη C Street...
"Δεν μπορώ να το συζητήσω".
Απόρησα.
Τι συνέβαινε στα παρασκήνια που έπρεπε να είναι μυστικό;
Ο γερουσιαστής Τζον Ένσιν ήταν αδελφός μας, φίλος μας.
Συναντιόταν με μια μικρή ομάδα, έμενε στη C Street.
Τρώγαμε μαζί, προσευχόμασταν μαζί.
Είναι καλός άνθρωπος. Απλά έκανε ένα μεγάλο λάθος.
ΛΑΣ ΒΕΓΚΑΣ, ΝΕΒΑΔΑ
Ήταν η τελευταία εβδομάδα του Νοεμβρίου του 2007.
Έγινε διάρρηξη στο σπίτι μου.
Έτσι, καταλήξαμε να μένουμε με τους Ένσιν.
Και ο Τζον και η Σίντι κατέληξαν να έχουν σχέση.
Μάλλον είχαν προηγηθεί κάποια πράγματα,
αλλά δεν έδινα σημασία.
ΣΤΟΥΣ ΥΠΕΡΟΧΟΥΣ ΦΙΛΟΥΣ ΝΤΑΓΚ ΚΑΙ ΣΙΝΤΙ ΤΖΟΝ ΕΝΣΙΝ
Στην αρχή, ήρθαμε μαζί ως οικογένεια,
και καθίσαμε να συζητήσουμε με ειλικρίνεια
τι θα κάναμε με αυτή την εξέλιξη.
Ήμουν ένα συναισθηματικό ράκος. Είχα καταρρεύσει.
Έβλεπα την οικογένειά μου να καταρρέει.
Αλλά ο Τζον υποσχέθηκε
ότι αυτό ήταν το μεγαλύτερο λάθος που είχε κάνει.
Ήθελε απεγνωσμένα να μην το αφήσει να καταστρέψει τις ζωές μας.
Προσπαθήσαμε να το χειριστούμε μεταξύ μας.
Γύρω στον Φεβρουάριο, επιστρέψαμε στη δουλειά...
και ανακάλυψα ότι ακόμα παίζει κάτι.
Τηλεφώνησα στον Τιμ.
Τον Τιμ Κόου;
Ναι, και είπα "Θέλω να σε δω αμέσως".
Αυτό πρέπει να έγινε μια μέρα πριν του Αγίου Βαλεντίνου.
Ήθελα να πάω στον Νταγκ,
αλλά ο Νταγκ ήταν στο εξωτερικό τότε.
Τηλεφωνήσαμε στον γερουσιαστή Τομ Κόμπερν από την Οκλαχόμα,
και μοιράστηκα τα ευρήματά μου,
το μήνυμα, τα πάντα.
Δεν θα ξεχάσω τη νύχτα που μάθαμε ότι...
στραβοπάτησε, τρόπον τινά.
Ο Στιβ Λάρτζεντ πάτησε πόδι και είπε "Πρέπει να του μιλήσουμε".
Και ο Τομ Κόμπερν είπε "Έχεις δίκιο".
Λίγα λεπτά μετά, στεκόμασταν μπροστά του και λέγαμε
"Δεν έχεις επιλογή
Πρέπει να ομολογήσεις, να μετανοήσεις,
να πεις όλη την αλήθεια, να πας στη γυναίκα σου.
Να κρατήσεις την οικογένειά σου".
Αυτό είναι το νόημα της αδελφότητας, αυτή η ανάληψη ευθυνών.
Ο Ένσιν ξέσπασε.
Ήταν τόσο θυμωμένος
που το αποκάλυψα.
Ήταν πιο αναστατωμένος που μοιράστηκα τις πληροφορίες
παρά για αυτό που συνέβαινε.
Ο Τομ και ο Τιμ Κόου είπαν "Θα το διορθώσουμε.
Πρέπει να της το πεις αμέσως.
Σταμάτα να τη βλέπεις. Πρέπει να το σταματήσεις πριν ξεφύγει".
Ο Τζον γράφει ένα γράμμα.
"Έκανα το μεγαλύτερο λάθος της ζωής μου. Έχω άδικο.
Έδειξα ασέβεια προς τον Θεό και προς τον Κύριο".
Το στέλνουν στη Σίντι στο Λας Βέγκας, εκείνο το απόγευμα.
Ο ΘΕΟΣ ΔΕΝ ΤΟ ΘΕΛΕΙ ΑΥΤΟ.
Έφυγα από το σπίτι,
πήγα στο αεροδρόμιο και πήρα μια πτήση για το σπίτι.
Εκείνο το σαββατοκύριακο, ο Τζον και η Σίντι πήγαν σε ξενοδοχείο
και τους βρήκα εκεί.
Έγινα έξω φρενών όταν είδα τα αμάξια τους στο πάρκινγκ.
Πήρα τον Τιμ και του είπα ότι τους βρήκα.
Δεν πέτυχε το γράμμα.
Ο Τιμ πίστευε ότι θα μπω μέσα και θα τον σκοτώσω.
Μου ζήτησε, με παρακάλεσε, να φύγω.
Να μην περιμένω να βγει ο Τζον.
Πίστευα πως επειδή ζήτησα τη βοήθεια των Κόου και του Τομ,
ότι δεν υπήρχε περίπτωση να το αγνοήσουν.
ΗΜΕΡΟΛΟΓΙΟ ΝΤΑΓΚ ΧΑΜΠΤΟΝ
Θα ήμασταν στην ανδρική οργάνωση των Ευαγγελιστών.
ΥΠΑΚΟΗ
Καλοί σύζυγοι.
ΑΜΑΡΤΙΑ
Κι αυτό δεν συμβάδιζε με το πλάνο.
Τότε άρχισα να μαθαίνω
σε τι πράγματα είχαν εμπλακεί,
όσον αφορά άλλες σχέσεις.
Κι όλα άρχισαν να βγάζουν νόημα.
Κύριοι, ο Τσαρλς Κόλσον.
- Κύριε. - Τσακ.
Καθόμαστε;
Δεν μ' αρέσουν οι ψιλοκουβέντες.
Ας μπούμε στο θέμα.
Ο Νταγκ Κόου είπε ότι είχες μια εμπειρία με τον Ιησού Χριστό.
Σωστά.
Πες μας τι συνέβη.
Ο Τσαρλς Κόλσον ήταν ειδικός σύμβουλος του Νίξον.
Αυτός ήταν ο τίτλος του,
αλλά οι περισσότεροι
τον θεωρούσαν "εκτελεστή" του Νίξον,
ότι δηλαδή έκανε όλες τις βρομοδουλειές.
Το 1974, ο Κόλσον δήλωσε ένοχος για παρεμπόδιση δικαιοσύνης.
Ήταν επτά μήνες στη φυλακή.
Όταν γίνεται 44 ετών, αφιερώνει τη ζωή του στον Χριστό
και δουλεύει για μια χριστιανική οργάνωση ονόματι Αδελφότητα.
Αφιέρωσα τη ζωή μου στον Ιησού Χριστό.
Μπορώ να δουλέψω για τον Κύριο
εντός κι εκτός φυλακής.
Έτσι θέλω να ζήσω.
Ο Τσακ Κόλσον ήταν ενεργό μέλος της αδελφότητας,
και ο Νταγκ Κόου τον οδήγησε στον Ιησού,
του σύστησε τον Ιησού στη φυλακή μετά το σκάνδαλο Γουότεργκεϊτ.
Σ' αγαπώ, αδελφέ.
Ήταν σημαίνον πρόσωπο στον δεξιό Χριστιανισμό,
με το επιτυχημένο βιβλίο και την ταινία Born Again.
- Να 'σαι καλά. - Ευχαριστώ.
Για την Οικογένεια, ο Κόλσον ήταν ένας ισχυρός άνθρωπος που άλλαξε ο Ιησούς.
ΕΙΜΑΙ Ο ΝΤΑΓΚ ΚΟΟΥ, ΦΙΛΟΣ ΤΟΥ ΤΟΜ ΦΙΛΙΠΣ!
ΕΧΟΥΜΕ ΠΟΛΛΑ ΕΝ ΧΡΙΣΤΩ ΑΔΕΛΦΙΑ ΣΤΗΝ ΟΥΑΣΙΝΓΚΤΟΝ!
Ο Νταγκ Κόου είχε το θάρρος να κάνει αυτό που έκανε ο Ιησούς,
δηλαδή να συναντήσει τα άτομα που τον χρειάζονταν περισσότερο.
Ξέρεις, τους αμαρτωλούς.
Μου είχε πει ότι ο κόσμος νοιάζεται για το τι κάνεις,
αλλά ο Κύριος ξέρει τα κίνητρά σου.
Δεν είμαστε εδώ για να κρίνουμε.
Είμαστε εδώ για να πούμε "Σ' αγαπάμε, αδελφέ.
Μπορούμε να βοηθήσουμε κάπως;
Γιατί είμαστε οικογένεια εξ αίματος".
Στα καλά και στα άσχημα, είμαστε μαζί.
ΚΟΛΟΥΜΠΙΑ, ΝΟΤΙΑ ΚΑΡΟΛΙΝΑ 2007
Ευχαριστώ πολύ.
Ο κυβερνήτης Μαρκ Σάνφορντ της Νότιας Καρολίνας
ήταν σαν τον Τζον Ένσιν.
Πρέπει να ευχαριστήσω τον δημιουργό μου.
Πιστεύω ότι ο Θεός μάς οδήγησε εδώ,
και νιώθω ταπεινότητα.
Ο Μαρκ Σάνφορντ ήταν φίλος της Οικογένειας,
κι έλαβε πνευματικές συμβουλές στη C Street,
όταν ήταν μέλος του Κογκρέσου.
Είχε εμφάνιση προέδρου,
ήταν ένας ψηλός, επιβλητικός λευκός άντρας με εξουσία.
Η συντηρητική φερεγγυότητά του ήταν τέλεια.
Ο Σάνφορντ, συντηρητικός Ρεπουμπλικανός, τράβηξε τα βλέμματα
όταν αρνήθηκε να δεχθεί
ένα μερίδιο ως βοήθημα για τη Νότια Καρολίνα.
Ακολουθούσε την άποψη της Οικογένειας
ότι η φτώχεια είναι αποτέλεσμα του οικονομικού συστήματος του Θεού.
Είσαι φτωχός γιατί το επέλεξε ο Θεός.
Αρνήθηκε 700 εκατομμύρια δολάρια ομοσπονδιακού βοηθήματος,
τα οποία η πολιτεία είχε τεράστια ανάγκη,
γιατί φοβόταν ότι θα οδηγήσει στη δουλεία.
Ο κυβερνήτης Μαρκ Σάνφορντ είναι ανερχόμενο αστέρι των Ρεπουμπλικανών
και θεωρείται από πολλούς
πιθανός υποψήφιος για την προεδρία το 2012.
Ως άντρας με οικογενειακές αξίες,
θεωρούσαν ότι είναι
στην κορυφή των υποψηφίων για προεδρία.
Μπαίνει σε εξώφυλλα περιοδικών.
Και ξαφνικά, εξαφανίζεται.
Πολιτικό μυστήριο στη Νότια Καρολίνα.
Ο Ρεπουμπλικανός κυβερνήτης της πολιτείας αγνοείται.
Η τελευταία του δημόσια εμφάνιση ήταν την Τετάρτη,
όταν δεν διέψευσε την πιθανότητα να είναι υποψήφιος πρόεδρος το 2012.
Ποτέ μη λες ποτέ, αυτό έχω μάθει.
Πολλές πόρτες ανοίγουν ή κλείνουν.
Η γυναίκα του κυβερνήτη δήλωσε ότι έχει να τον δει από την Πέμπτη.
Πρόσθεσε ότι δεν ανησυχεί
γιατί της είπε ότι ήθελε να φύγει για να γράψει.
Λίγες μέρες αργότερα,
το τοπικό μυστήριο για τον αγνοούμενο κυβερνήτη
κάνει τον γύρο της χώρας καθώς οι μέρες περνούν.
Κυβερνητικός συναγερμός: αναζητώντας τον Μαρκ Σάνφορντ.
Αυτό συνεχίζεται μέχρι το προσωπικό του να πει ότι κάνει αναρρίχηση στα Απαλάχια.
Λέγεται ότι ο κυβερνήτης "παίρνει λίγο καθαρό αέρα"
κάπου στο μονοπάτι των Απαλαχίων...
Και τότε ο κόσμος άρχισε να σκέφτεται
"Αυτός ο τύπος πάει στην άγρια φύση.
Δεν είναι ένας συνηθισμένος άντρας.
Αποζητά την απομόνωση.
Αυτό αποδεικνύει την καταλληλότητά του".
Αλλά ήταν όλα θέατρο.
24 ΙΟΥΝΙΟΥ 2009
Λοιπόν, έτοιμοι;
Όλοι έτοιμοι;
Να σας πω όλη την ιστορία που προσέλκυσε πολλούς από εσάς.
Είπα ότι θα διασχίσω το μονοπάτι των Απαλαχίων,
αλλά δεν κατέληξα εκεί.
Το ζήτημα είναι το εξής.
Ήμουν άπιστος στη γυναίκα μου.
Έκανα σχέση με...
μια καλή φίλη από την Αργεντινή.
Αλλά τον τελευταίο χρόνο,
αυτό εξελίχθηκε σε κάτι περισσότερο.
Ήξερε η γυναίκα και η οικογένειά σας για τη σχέση
πριν πάτε στην Αργεντινή;
Ναι.
- Είστε... - Προσπαθούμε...
Προσπαθούμε να λύσουμε το πρόβλημα τους τελευταίους πέντε μήνες.
Πήγα...
σε πολλούς... Ήμουν μέλος της C Street στην Ουάσινγκτον.
Ήταν...
Ακούγεται απίστευτο, αλλά μελετούσαμε τη Βίβλο.
Κάποιοι έκαναν σκληρές ερωτήσεις σε μέλη του Κογκρέσου που...
πιστεύω ότι ήταν σημαντικές.
Συνεργάζομαι μαζί τους για να επανέλθω στον σωστό δρόμο,
γιατί τους απογοήτευσα.
Θα παραιτηθείτε;
Θα παραιτηθεί ο κυβερνήτης;
Θυμάμαι να το βλέπω
και να έχω εκπλαγεί
που παραβίασε τον πρώτο κανόνα της C Street.
Αυτόν που ορίζει ότι δεν την αναφέρουμε.
Ο Μαρκ την ανέφερε.
Για μια οργάνωση που θέλει να είναι αόρατη,
ξαφνικά υπάρχει ένα ιστορικό της υπόθεσης που έγινε ολοφάνερο.
Ο κυβερνήτης Σάνφορντ αναφέρει ότι συμβουλεύτηκε
μια ομάδα ονόματι C Street.
Είναι κάτι σαν ομάδα υποστήριξης στην Ουάσινγκτον για άντρες που έμπλεξαν.
Τι συμβαίνει στη C Street;
Βαθιά θρησκευόμενοι, με κλίση προς τη δεξιά...
Το σπίτι στεγάζει πολλά μέλη του Κογκρέσου.
Λέγεται ότι διοικείται
από μια μυστική θρησκευτική ομάδα γνωστή ως Οικογένεια.
Θυμάμαι που πέτυχα τυχαία μια συνέντευξη Tύπου
που έκανε ο Μαρκ Σάνφορντ
όταν κατέβηκε από το αεροπλάνο στον γυρισμό από τα Απαλάχια.
Ανέφερε ότι τον συμβουλεύει μια ομάδα συναδέλφων στη C Street,
και σκέφτηκα,
Αυτό... Έχει ζουμί η υπόθεση.
Τότε, ο κόσμος δεν ήξερε
ότι υπήρχε σχέση ανάμεσα στη C Street και στο ίδρυμα της Αδελφότητας,
δεν υπήρχε κάποια ευρεία κατανόηση της ύπαρξής του,
αλλά φάνηκε σαν ένα συγκλονιστικό μπέρδεμα
Εκκλησίας και Κράτους.
Ο κόσμος δεν εμπιστεύεται την Εκκλησία πλέον.
Και καλά κάνουν,
γιατί έχουν ξεπεράσει κάποια όρια,
σχετικά με τον ρόλο της Εκκλησίας,
σχετικά με ανάρμοστες δραστηριότητες του ρόλου της Εκκλησίας στον δημόσιο βίο.
Και πιστεύω πως η μικροπολιτική
έχει μειώσει την εμπιστοσύνη που είχε ο κόσμος στην Εκκλησία.
Οι εκκλησίες είναι οι πιο αδιαφανείς οργανισμοί ως προς τη φορολογία.
Δεν χρειάζεται να αποκαλύψουν πώς μπαίνουν και πώς βγαίνουν χρήματα,
ούτε πώς χρησιμοποιούνται.
Με τη C Street,
ανησυχούσα ότι δεν είναι αυτό που ισχυρίζεται ότι είναι.
Ποια εκκλησία δεν έχει ιστοσελίδα;
Ποια εκκλησία δεν ανοίγει την πόρτα της; Δεν λειτουργούσε όπως οι εκκλησίες.
Δεν καλούσε τον κόσμο.
Ήταν κλειστό περιβάλλον. Λέσχη.
Και ως πάστορας εκκλησίας, ως ηγέτης μιας κοινότητας πίστης,
η όλη ιδέα της μυστικότητας, αυτού του σκιερού κλήρου,
με θύμωσε.
Σκέφτηκα "Κάποιος πρέπει να τους ερευνήσει και να ρίξει φως".
Λέγομαι Μαρκ Όουενς και ασχολούμαι με οργανισμούς που έχουν φοροαπαλλαγεί.
Ο αιδεσιμότατος Γουίλιαμς και το ιερατείο VOICE ζήτησε
να ερευνήσω το δημόσιο αρχείο
σχετικά με τη C Street.
Η έρευνα απαιτούσε να κοιτάξουμε αρχεία ιδιοκτησίας, φορολογικά αρχεία,
τους ετήσιους φακέλους, τις φόρμες φοροαπαλλαγής,
αλλά και συμβόλαια που έγιναν με φιλανθρωπίες για εράνους
και πιστοποιημένα δημοσιονομικά δελτία. Σου δίνει άλλη οπτική της δομής.
Αυτό οδήγησε στο Ίδρυμα Αδελφότητας,
και με λίγο ψάξιμο ακόμα,
σε κάτι που λεγόταν Ίδρυμα Γουίλμπερφορς.
Το Ίδρυμα πήρε το όνομά του από τον Γουίλιαμ Γουίλμπερφορς,
μια μορφή δεσπόζουσα του 19ου αιώνα,
που ηγήθηκε του κινήματος κατάργησης της δουλείας στην Αγγλία.
Μετά μάθαμε ότι ο Όλιβερ Νορθ, τωρινός πρόεδρος της Εθνικής Ένωσης Οπλοκατοχής,
οργανώνει έναν ετήσιο έρανο για το ίδρυμα.
Λέγεται "Ευσεβείς Τύποι με Όπλα". Κυνηγούν πάπιες.
Είναι μία από τις πολλές μη κερδοσκοπικές και εικονικές μη κερδοσκοπικές
που χρηματοδοτούν την Οικογένεια
κι επιτρέπουν στην Αδελφότητα να μένει αόρατη.
ΒΑΣΙΚΟΣ ΣΤΟΧΟΣ: ΝΑ ΠΑΡΑΜΕΙΝΕΙ ΦΟΡΟΑΠΑΛΛΑΓΜΕΝΟ ΤΟ ΙΔΡΥΜΑ
Μέσω περαιτέρω έρευνας, αποδείχθηκε ότι η C Street
φαινόταν να επιχορηγεί, σε μεγάλο βαθμό,
το κόστος διαβίωσης μελών του Κογκρέσου.
Όσοι έμεναν στη C Street πλήρωναν 600 δολάρια τον μήνα,
και δεν υπάρχει κανένα μέρος στην Ουάσινγκτον με 600 δολάρια τον μήνα.
Μια τέτοια δραστηριότητα φάνηκε να παραβαίνει
τον κανόνα του Κογκρέσου που απαγορεύει να δέχεσαι δώρα.
Μιλάμε για χιλιάδες δολάρια ετησίως.
Έχει πάει κόσμος στη φυλακή για τέτοια ποσά.
Ξεκινάμε με μια ιστορία σε εξέλιξη σχετικά με τη C Street.
Νωρίτερα αυτόν τον μήνα, πάστορες ζήτησαν από την Εφορία
να αφαιρέσει το φοροαπαλλακτικό δικαίωμα της C Street,
καθώς παρόλο που φέρεται ως εκκλησία,
σύμφωνα με τους πάστορες,
δεν συμβαίνουν πολύ εκκλησιαστικά πράγματα.
Ανησυχείς για θέματα πρόσβασης, επιρροής, και χάρες άλλου είδους;
Πιστεύω ότι περί αυτού πρόκειται,
γιατί δεν ήταν απλά ένα δώρο για να τα βγάλουν πέρα.
Οπότε αναγκάζομαι να σκεφτώ ότι δέχονταν αυτές τις χάρες
με κάποιες προσδοκίες.
Και φυσικά, ο κώδικας μυστικότητας της Οικογένειας
υποδηλώνει ότι υπήρξαν πολλές συζητήσεις,
προσωπικές συζητήσεις, προσωπική επιρροή, κάτω από το τραπέζι.
Μπορούμε μόνο να κάνουμε ερωτήσεις
και να ζητήσουμε από την Εφορία να ερευνήσει.
Θα θέλαμε να ξέρουμε.
ΤΟ ΣΠΙΤΙ ΜΕ ΤΟ ΝΟΥΜΕΡΟ 133 ΣΤΗ C STREET ΤΗΣ ΟΥΑΣΙΝΓΚΤΟΝ.
ΕΝΑΣ ΠΡΟΒΛΗΜΑΤΙΣΜΕΝΟΣ NOMOΘΕΤΗΣ ΠΛΗΣΙΑΖΕΙ ΚΡΥΦΑ...
ΤΟ MONO ΜΕΡΟΣ ΣΤΟ ΟΠΟΙΟ ΘΑ ΤΟΝ ΣΤΗΡΙΞΟΥΝ ΚΑΙ ΘΑ ΤΟΝ ΣΥΓΧΩΡΗΣΟΥΝ.
ΤΟΝ ΟΙΚΟ ΤΩΝ ΕΚΠΤΩΤΩΝ ΥΙΩΝ.
ΑΜΑΡΤΗΣΑ, ΑΛΛΑ ΕΙΜΑΙ ΞΕΧΩΡΙΣΤΟΣ.
ΗΡΘΕΣ ΣΤΟ ΣΩΣΤΟ ΜΕΡΟΣ.
Ο Μαρκ Σάνφορντ δίνει συνέντευξη Τύπου μπροστά στη C Street,
παρόλο που δεν έμενε εκεί.
Σπάνια ήταν εκεί,
αλλά εκεί ήρθε,
και ήρθε για να μετανοήσει μπροστά στον κόσμο.
Αυτό, πραγματικά...
Υπάρχει ένας ρόλος για αυτό.
Ο Θεός χρησιμοποιεί ατελείς απεσταλμένους για να επιτελέσει το τέλειο έργο Του.
Υπάρχουν πολλά ερωτήματα για την εξωσυζυγική σχέση του Σάνφορντ.
Μετά από τη συνέντευξη Τύπου,
ήρθαν στην επιφάνεια κι άλλες λεπτομέρειες.
Έρευνες αποκάλυψαν ακατάλληλη χρήση χρημάτων του δημοσίου για ταξίδια.
Πιέζεται να παραιτηθεί.
Γι' αυτό καλώ τον κυβερνήτη Σάνφορντ
να παραιτηθεί, για το καλό της πολιτείας.
Η Οικογένεια το βλέπει αυτό και λέει "Όχι".
Πιστεύουν ότι ο Θεός έβαλε τον Σάνφορντ εκεί.
Πρόκειται για ένα πολύτιμο πλεονέκτημα, δεν θέλουμε να το θυσιάσουμε.
Η Οικογένεια άρχισε να ελέγχει τη ζημιά.
Ο Μαρκ Σάνφορντ λέει ότι στρέφεται σε μια ανώτερη δύναμη.
Μπήκαν οι διορθωτές και είπαν
"Ας μιλήσουμε για τον Βασιλιά Δαβίδ".
ΔΑΒΙΔ ΚΑΙ ΒΗΡΣΑΒΕΕ
Είναι η ίδια ιστορία που μου είπαν στο Άιβανγουολντ,
που δεν εστίαζε στον Δαβίδ που ξέρουμε από τον Δαβίδ και τον Γολιάθ,
αλλά για τον Δαβίδ που είναι πλέον βασιλιάς,
ένας ισχυρός κι εκλεκτός άντρας.
Βλέπει μια όμορφη γυναίκα, τη Βηρσαβεέ, και την ποθεί.
Αλλά είναι γυναίκα ενός από τους στρατηγούς του
στον πόλεμο που έχει κηρύξει.
Αλλά δεν αφήνει αυτό να μπει εμπόδιο.
Τώρα καταλαβαίνεις γιατί σε ζήτησα.
Η κατανόησή μου δεν είναι απαραίτητη, αφέντη.
- Γιατί; - Γιατί είσαι βασιλιάς.
Αποπλανεί τη Βηρσαβεέ και την αφήνει έγκυο.
Τώρα έχει ένα πρόβλημα.
Πρέπει να το καλύψει, οπότε κανονίζει ώστε ο άντρας της,
ο οποίος είναι φίλος του...
Λέει "Όταν πάνε πάλι στη μάχη, βάλ' τον στην πρώτη γραμμή.
Να είναι εκτεθειμένος".
Και πράγματι, σκοτώθηκε.
Τζόναθαν!
Υπάρχουν πολλοί τρόποι να ερμηνεύσεις αυτή την ιστορία.
Σύμφωνα με την Οικογένεια,
ο Δαβίδ έκανε κάτι κακό, αλλά ο Θεός το διόρθωσε.
Αυτό είναι ένα σημάδι, και ο Δαβίδ παρέμεινε βασιλιάς,
έτσι κι ο Μαρκ θα παραμείνει κυβερνήτης.
Ο πολιορκημένος κυβερνήτης Μαρκ Σάνφορντ δεν παραιτείται.
Έψαξα μέσα στην ψυχή μου
και βρήκα ενδιαφέρουσα την ιστορία του Δαβίδ,
και τον τρόπο με τον οποίο έκανε πολλά σημαντικά λάθη,
αλλά μάζεψε τα κομμάτια κι άρχισε να ξαναχτίζει.
Ξαφνικά, ο Μαρκ Σάνφορντ βγαίνει
κι επικαλείται την ίδια, βαθύτατα ανορθόδοξη ερμηνεία του Δαβίδ
ως δικαιολογία για να μείνει στην εξουσία.
...όπως εκφράζεται στους Ψαλμούς.
Αυτό είναι το πρόβλημα με την Οικογένεια.
Δεν έχει νόημα να προκαλείς τη δύναμη,
γιατί θα σου πουν "Είμαι εκλεκτός, δεν έχει σημασία τι κάνω".
Ο ΙΗΣΟΥΣ ΣΩΖΕΙ
Ξέρουμε ότι στην πραγματική ζωή, όταν τη σκαπουλάρεις,
σπάνια σκέφτεσαι
"Φθηνά τη γλίτωσα, θα αλλάξω τη ζωή μου".
Πρέπει να υπάρξουν επιπτώσεις, κάτι πολύ δραστικό,
για να γίνει αυτό.
Εφόσον ο Τζον τη γλίτωσε πολλές φορές, πήρε θάρρος.
Σκέφτηκε "Κανείς δεν θα μου πει τι να κάνω.
Άρα θα κάνω ό, τι θέλω".
Με το πέρασμα των εβδομάδων,
έγινε πασιφανές ότι κανείς δεν θα επενέβαινε.
Την έβλεπε ακόμα,
ήταν μαζί στη Νεβάδα,
κι εγώ ξέμεινα πίσω.
Έμεινα με το δεδομένο ότι η C Street θα προστατεύσει τον Ένσιν,
και πιστεύω πως ο πραγματικός πόνος και θυμός φούντωσε τότε.
ΠΡΟΣ: ΤΖΟΝ ΕΝΣΙΝ ΑΠΟ: ΝΤΑΓΚ ΧΑΜΠΤΟΝ
Δεν γίνεται αυτό. Δεν είναι σωστό.
ΔΕΝ ΞΕΡΩ ΤΙ ΝΑ ΚΑΝΩ.
Αποφάσισα να το δημοσιοποιήσω.
Τον Ιούνιο, ο Χάμπτον προσπάθησε να το δημοσιοποιήσει
και αποκάλυψε τη σχέση στην παρουσιάστρια Μέγκαν Κέλι των Fox News.
Παρόλο που δεν αναμεταδόθηκε η ιστορία,
ο Ένσιν κάλεσε βιαστικά συνέντευξη Τύπου.
Πέρσι, είχα εξωσυζυγική σχέση.
16 ΙΟΥΝΙΟΥ 2009
Παραβίασα τους όρκους του γάμου μου.
Δεν θα αναφέρω ονόματα,
αλλά η γυναίκα με την οποία είχα σχέση, και ο σύζυγός της,
ήταν κοντινοί φίλοι.
Δουλεύουν για μένα.
Είχε πλέον αποκαλυφθεί.
Συγγνώμη, γερουσιαστή Ένσιν;
Ο Τζον έφυγε από τη C Street.
Ο γερουσιαστής της Νεβάδα έριξε βόμβα.
Αλλά επειδή προσπαθούσαμε να την καλύψουμε...
ο Τύπος
ήταν χειρότερος.
Φαίνεται πως όλες οι πλευρές θέλουν να θάψουν αυτό το σκάνδαλο.
Η θύελλα από ομολογίες και κατηγορίες αυξάνει την πίεση στον Ένσιν,
και ίσως εξεταστεί από την επιτροπή δεοντολογίας των Γερουσιαστών.
Δεν παραβίασα κανόνες δεοντολογίας, ούτε νόμους.
Δεν έκανα τίποτα από αυτά.
Θέλαμε να μάθουμε γιατί ο γερουσιαστής πίεσε τόσο
να βρεθεί δουλειά για τον Νταγκ Χάμπτον, τον σύζυγο της ερωμένης του Ένσιν,
για να επανορθώσει που έφυγε από τη Γερουσία.
Ο Χάμπτον ισχυρίζεται ότι ο γερουσιαστής Τομ Κόμπερν
ξεκίνησε και ανέλαβε ευθύνη των διαπραγματεύσεων.
Ο Τομ Κόμπερν είπε "Στη θέση σου, Νταγκ,
θα τους πουλούσα το σπίτι σου
για να ξεκινήσεις από την αρχή με τα λεφτά,
γι' αυτό θα σε βοηθήσω στις διαπραγματεύσεις".
Ένας εκπρόσωπος της οικογένειας που αρνήθηκε τη δωροδοκία την αποκάλεσε
"ένα δείγμα γενναιοδωρίας,
λόγω ανησυχίας για την ευημερία παλιών οικογενειακών φίλων
σε μια δύσκολη περίοδο".
ΜΙΣΟ ΧΡΟΝΟ ΑΡΓΟΤΕΡΑ, Ο ΧΑΜΠΤΟΝ ΠΑΡΑΙΤΕΙΤΑΙ ΚΑΙ Ο ΕΝΣΙΝ ΤΟΥ ΒΡΙΣΚΕΙ ΔΟΥΛΕΙΑ ΛΟΜΠΙΣΤΑ.
ΑΥΤΟ ΠΑΡΑΒΙΑΖΕ ΤΟΥΣ ΚΑΝΟΝΕΣ ΔΕΟΝΤΟΛΟΓΙΑΣ ΤΗΣ ΓΕΡΟΥΣΙΑΣ.
Μόνο σε μένα ασκήθηκε δίωξη.
Επτά κακουργήματα από παραβάσεις λόμπινγκ.
Κινδύνευα με 35 χρόνια φυλάκισης.
Δήλωσα ένοχος και τελικά ήμουν έναν χρόνο υπό επιτήρηση.
Έχασα τη δουλειά μου,
τη γυναίκα μου, τα πάντα.
Οι Κόου με ξέγραψαν εντελώς.
Δουλειά μας είναι να κάνουμε τα πάντα για να τηρήσουμε την υπόσχεση...
ΠΑΡΑ ΤΟΝ ΡΟΛΟ ΤΟΥ ΕΝΣΙΝ ΣΤΟ ΣΚΑΝΔΑΛΟ
ΚΑΙ ΤΗΝ ΕΡΕΥΝΑ ΤΗΣ ΕΠΙΤΡΟΠΗΣ,
ΔΕΝ ΤΟΥ ΑΠΑΓΓΕΛΘΗΚΑΝ ΚΑΤΗΓΟΡΙΕΣ.
Ο Τζον κράτησε τη θέση του.
Είμαι ο γερουσιαστής Τζον Ένσιν.
Διατήρησε το αξίωμά του, σταμάτησε όταν ήθελε
και δεν το έχει συζητήσει έκτοτε.
Ευχαριστώ, Κύριε, για όσα έκανες στη ζωή μου.
Στους συναδέλφους μου λέω αντίο.
Θα είστε όλοι στις προσευχές μου.
Ήταν άσχημο, επώδυνο κι επέφερε εξονυχιστικό έλεγχο,
πολλοί άνθρωποι τους είπαν υποκριτές,
αλλά ο Τζον Ένσιν, ο φίλος μας, το χειρίστηκε.
Είναι με την Νταρλίν, η οικογένειά τους είναι ακέραια.
Τα κατάφερε.
Αυτό πρέπει να συμβαίνει όταν κάνεις λάθος.
Αυτό είναι το αποτέλεσμα της Αδελφότητας και της ανάληψης ευθυνών.
Συμφιλιώθηκαν.
Δεν μετανιώνω για αυτό.
Πιστεύω ότι ανταποκριθήκαμε σωστά,
το ίδιο και ο Τζον Ένσιν,
δόξα τω Θεώ που ήμασταν εκεί κι έκανε το σωστό.
Αγαπώ τον Νταγκ Κόου και τον εκτιμώ για όσα μου έμαθε.
Ο Νταγκ και οι διδαχές του με άλλαξαν.
Ακόμα με αλλάζουν.
Ο Ιησούς είναι η απάντηση,
αλλά ο Ιησούς και το Κάπιτολ Χιλ δεν πάνε μαζί.
Ο Ιησούς δεν πήγε ποτέ στη Ρώμη.
Ο Ιησούς δεν άλλαξε την ηγεσία όσο ήταν στη Γη
και μας είπε να μην ασχολούμαστε με αυτό.
Έφυγε από την πόλη.
Πήγε στους φτωχούς,
σε ανθρώπους που χρειάζονταν πραγματική βοήθεια.
Αυτός είναι ο Ιησούς.
Αυτή είναι η απάντηση.
ΜΕΤΑ ΑΠΟ ΤΑ ΣΕΞΟΥΑΛΙΚΑ ΣΚΑΝΔΑΛΑ ΚΑΙ ΤΗΝ ΚΑΤΑΓΓΕΛΙΑ ΤΟΥ ΙΕΡΑΤΕΙΟΥ VOICE,
Η ΦΟΡΟΑΠΑΛΛΑΓΗ ΤΗΣ C STREET ΑΠΟΣΥΡΘΗΚΕ ΕΝ ΜΕΡΕΙ ΤΟ 2009.
Η ΑΔΕΛΦΟΤΗΤΑ ΑΡΝΕΙΤΑΙ ΚΑΘΕ ΑΝΑΜΕΙΞΗ ΜΕ ΤΗ C STREET.
ΤΑ ΦΟΡΟΛΟΓΙΚΑ ΑΡΧΕΙΑ ΥΠΟΔΗΛΩΝΟΥΝ ΤΟ ΑΝΤΙΘΕΤΟ.
ΟΙ ΤΩΡΙΝΟΙ ΕΝΟΙΚΟΙ ΕΙΝΑΙ ΑΓΝΩΣΤΟΙ.
Η ΤΑΙΝΙΑ ΕΙΝΑΙ ΒΑΣΙΣΜΕΝΗ ΣΤΟ ΒΙΒΛΙΟ ΤΗΕ FAMILY.
ΧΑΡΑΚΤΗΡΕΣ ΚΑΙ ΔΙΑΛΟΓΟΙ ΕΧΟΥΝ ΑΛΛΑΧΘΕΙ.
Υποτιτλισμός: Χριστίνα Φλώρου